2012 m. birželio 13 d. Bendrojo Teismo (trečioji kolegija) sprendimasInsula prieš Komisiją
(Byla T-246/09)
„Arbitražinė išlyga – Tyrimų ir plėtros projektų finansavimo sutartys – MEDIS ir Dias.Net sutartys – Pagrindžiamųjų dokumentų nebuvimas ir dalies deklaruotų išlaidų neatitiktis sutarties sąlygoms – Sumos, skirtos kitai sutarties šaliai, sulaikymas – Sumokėtų sumų grąžinimas – Dalinis ieškinio nepriimtinumas – Priešpriešinis Komisijos prašymas – Dalinis nereikalingumas priimti sprendimą dėl priešpriešinio prašymo“
1.                     Teismo procesas – Kreipimasis į Bendrąjį Teismą remiantis arbitražine išlyga – Sutartis, kurioje numatyta Bendrijos finansinė
parama tyrimams ir plėtrai – Prašymas grąžinti tam tikras išlaidas – Prašymas atlyginti žalą – Priešpriešinis prašymas nurodant
sumokėti delspinigius – Nacionalinės teisės taikymas – Sutartyje numatytų pareigų nesilaikymo konstatavimas – Komisijos teisė,
kad būtų grąžintas avansas su Europos Centrinio Banko taikomo dydžio palūkanomis (EB 238 straipsnis) (žr. 87, 124, 213–216,
288 punktus)
2.                     Teismo procesas – Kreipimasis į Bendrąjį Teismą remiantis arbitražine išlyga – Sutartis, kuriai taikoma nacionalinė teisė –
Nacionalinės teisės nuostatų kompetencijos srityje taikymas – Neįtraukimas (EB 238 straipsnis) (žr. 88 punktą)
3.                     Teismo procesas – Kreipimasis į Bendrąjį Teismą remiantis arbitražine išlyga – Ieškinys, kuriuo kontrahentų atžvilgiu ginčijamas
institucijos sumokėtos sumos pagrindas – Šios institucijos sprendimas, priimtas siekiant susigrąžinti šią sumą – Privaloma
tvarka vykdomas sprendimas – EB sutartyje apibrėžtas tokio sprendimo teisinis pobūdis – Aktas, kurį galima skųsti remiantis
EB 230 straipsniu (EB 230, 238 ir 256 straipsniai; Tarybos reglamento Nr. 1605/2002 72 straipsnio 2 dalis) (žr. 93–96 punktus)
4.                     Teismo procesas – Ginčo dalykas – Pakeitimas vykstant procesui – Ieškinio reikalavimų pakeitimas, padarytas institucijai atsakovei
priėmus sprendimą – Pakeitimas, susijęs su ieškinio esme – Draudimas (Bendrojo Teismo procedūros reglamento 48 straipsnio
2 dalis) (žr. 100–104 punktus)
5.                     Teismo procesas – Kreipimasis į Bendrąjį Teismą remiantis arbitražine išlyga – Ieškinys, kuriuo kontrahentų atžvilgiu ginčijamas
institucijos sumokėtos sumos pagrindas – Priešpriešinis prašymas, kuriuo siekiama susigrąžinti šią sumą – Šios institucijos
sprendimo dėl šios sumos susigrąžinimo priėmimas vykstant procesui – Ieškovės ir atsakovės interesas palaikyti savo prašymus
(EB 238 straipsnis) (žr. 113–116, 294–302 punktus)
6.                     Teismo procesas – Įrodymų pateikimas – Terminas – Pavėluotas įrodymų pasiūlymų pateikimas – Sąlygos (Bendrojo Teismo procedūros
reglamento 48 straipsnio 1 dalis) (žr. 143 punktą)
7.                     Teismo procesas – Naujų pagrindų pateikimas vykstant procesui – Sąlygos – Esamo ieškinio pagrindo dubliavimas ir glaudus ryšys
su juo (Bendrojo Teismo procedūros reglamento 44 straipsnio 1 dalies c punktas ir 48 straipsnio 2 dalis) (žr. 199 punktą)
8.                     Teismo procesas – Ieškinys – Formos reikalavimai – Bylos dalyko nustatymas – Pagrindų, kuriais remiamasi, santrauka – Ieškinys,
kuriuo siekiama, kad būtų atlyginta Bendrijos institucijos padaryta žala – Ieškinys, kuriuo siekiama, kad būtų atlyginta tiksliai
nenurodyta žala – Nepriimtinumas (Bendrojo Teismo procedūros reglamento 44 straipsnio 1 dalies c punktas) (žr. 221, 262, 270 punktus)
Dalykas
Pirma, prašymas pripažinti Komisijos reikalavimą grąžinti 189 241,64 euro nepagrįstu, antra, prašymas nurodyti Komisijai išduoti
tokios sumos kredito notą ir, galiausiai, pagrindinis prašymas priteisti iš Komisijos 212 597 eurų žalos atlyginimą ir papildomas
prašymas priteisti 230 025 eurų žalos atlyginimą.
Rezoliucinė dalis
1.
Atmesti Conseil scientifique international pour le développement des îles (Insula) ieškinį.
2.
Nėra reikalo priimti sprendimo dėl priešpriešinių Komisijos reikalavimų tiek, kiek jais siekiama iš Insula prisiteisti pagal
sutartį Dias.Net priklausančią sumą su palūkanomis.
3.
Priteisti iš Insula sumokėti Komisijai pagrindinę 157 983,11 euro sumą kartu su 2,75 % delspinigiais už metus, skaičiuojant
nuo 2009 m. gegužės 16 d. iki visiško šios pagrindinės sumos išmokėjimo.
4.
Insula padengia savo ir Komisijos bylinėjimosi išlaidas, įskaitant išlaidas, susijusias su procedūra dėl laikinųjų apsaugos
priemonių taikymo.